ซื้อสุทธิ Call DW บน TTA ขณะที่ Put หุ้นแบงก์และพลังงานปรับตัวขึ้นวานนี้
DW บนหุ้นรายตัว กระจายในหลายกลุ่มหลักทรัพย์วานนี้ ทั้ง Call DW หุ้นรับเหมาก่อสร้าง วัสดุก่อสร้าง รวมทั้งมีแรงซื้อขาย Call และ Put ในหุ้นธนาคาร และพลังงาน
15 ก.ค. 2558

บล.แมคควอรี เผย นักลงทุนให้ความสนใจ DW บนหุ้นรายตัว กระจายในหลายกลุ่มหลักทรัพย์วานนี้ ทั้ง Call DW หุ้นรับเหมาก่อสร้าง วัสดุก่อสร้าง รวมทั้งมีแรงซื้อขาย Call และ Put ในหุ้นธนาคาร และพลังงาน ตัวอย่าง DW28 เช่น ITD28C1509A TPIP28C1509A และ PTT28C1510A เป็นต้น
ขณะที่การซื้อขาย SET50 DW มีวอลุ่มเบาบางลงเล็กน้อย โดยมีแรงซื้อขาย SET50 Put ในช่วงบ่ายจากการที่ดัชนีหลักทรัพย์อ้างอิงปรับตัวลง โดยมีวอลุ่มเทรดบน DW ที่เคลื่อนไหวตอบสนองต่อการเปลี่ยนแปลงของดัชนีหลักทรัพย์อ้างอิงได้ดี ตัวอย่างเช่น S5028P1508A
อย่างไรก็ตาม Call DW หุ้นธนาคาร ปรับตัวลงตามหุ้นอ้างอิงในวันนี้ หลังจากราคาหุ้นอ้างอิงปรับตัวขึ้นแรงในวันจันทร์และมีแรงเทขายออกมาในวันอังคาร ตัวอย่างเช่น KBAN28C1511A -9.3% เทียบกับหุ้นอ้างอิงที่ปรับตัวลง -1.0% ขณะที่ Put DW ปรับตัวขึ้น ตัวอย่างเช่น KBAN28P1511A +6.8% เป็นต้น
ทั้งนี้ Call DW หุ้นรับเหมาก่อสร้างปรับตัวขึ้นโดดเด่นตามหุ้นอ้างอิงหลังจากมีข่าวว่ารัฐบาลจะเดินหน้าโครงการคมนาคมหลายแห่ง ตัวอย่าง DW28 ที่ปรับตัวขึ้นแรง เช่น STEC28C1512A +12.3% และ STEC28C1508A +33.3% เทียบกับหุ้นอ้างอิงที่ปรับตัวขึ้น +4.4% เป็นต้น
ขณะที่สิ้นวันทำการนักลงทุนเข้าเก็บ Call DW บนหุ้น TTA หลังจากค่าระวางเรือยังทรงตัวอยู่ในระดับสูง ขณะที่หุ้นอ้างอิงปรับตัวลงเล็กน้อยวานนี้ โดยจากข้อมูลการซื้อขาย DW28 วานนี้ นักลงทุนซื้อสุทธิ TTA28C1510A กว่า 10.5 ล้านหน่วย นอกจากนี้ยังมีแรงซื้อสุทธิใน SAMA28C1512A 4.0 ล้านหน่วย BANP28C1510A 3.2 ล้านหน่วย
ส่วนทางด้าน SET50 DW นักลงทุนซื้อสุทธิทั้ง Call  และ Put ในปริมาณใกล้เคียงกัน นำโดย S5028C1508A และ S5028P1508A  ส่วนทางด้านแรงขายสุทธินักลงทุนขายสุทธิ TRUE28C1512A 7.7 ล้านหน่วย PTTG28C1508A 5.4 ล้านหน่วย และ VGI28C1508A 1.2 ล้านหน่วย ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 30,503.55 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  846.18 ล้านบาท
คิดเป็น 2.8%  